Elvis Costello

**Deklanas Patrikas Makmanas** (angl. *Declan Patrick MacManus*; g. 1954 m. rugpjūčio 25 d.), scenoje žinomas kaip **Elvis Costello** – britų dainų autorius ir įrašų prodiuseris. 

Savo karjerą pradėjo pirmoje aštuntojo dešimtmečio pusėje, kaip pabroko atlikėjas, tačiau vėlesniais metais iškilo kartu su sparčiai populiarėjančiu britišku pankroku, o paskui ir *[[New Wave|new wave]]* muzika. Po 1977 m. išleisto debiutinio albumo „My Aim Is True“, visai netrukus įkūrė pritariančiąją grupę „The Attractions“, su kuria 1978 m. išleido kitą albumą – „This Year's Model“, 1967–1987 metų laikotarpyje užėmusiu 11-tą vietą tarp visų laikų geriausių albumų, pagal „Rolling Stone“ žurnalo sąrašą. Bendra veikla su grupe truko beveik dešimtmetį, iki kol 1986 m. pasuko skirtingais keliais dėl tarpusavio skirtumų. Nuo to laiko atlikėjas daugiausiai dėmesio skyrė solinei karjerai, nors darbas muzikoje kartais suvesdavo su buvusiomis kolegomis. Savo kūryboje Costello išsiskyrė žodžių žaismingumu ir dainų stiliaus įvairove. Nuo 2002 m. koncertuoja su pritariančiąja grupe „The Imposters“.

Neskaitant studijinių albumų, Costello yra parašęs dainas filmams „Grace of My Heart“ bei „Cold Mountain“. Dėl pastarojo darbo nominuotas Oskarui už „Geriausią originalią dainą“ ir „Grammy“ už „Geriausią dainą, parašytą vizualinei medžiagai“.

Costello yra laimėjęs ne vieną apdovanojimą, tarp jų – du „Grammy“ apdovanojimai. 2003 m. buvo įtrauktas į „Rokenrolo šlovės muziejų“.

## Asmeninis gyvenimas

### Santykiai
Buvo vedęs triskart, pirmoji santuoka su Mary Burgoyne prasidėjo 1974 m. ir susilaukė sūnaus Matthew. Santuokos metu buvo įsivėlęs į besikartojantį slaptą romaną su atlikėja ir modeliu Bebe Buell. Moteris teigė įkvėpusi kai kurias Costello parašytas dainas, nors pastarasis tikino parašęs jas dar iki judviejų susitikimo.

1985 m. atlikėjo keliai susikirto su škotų ir airių kilmės muzikante Cait O'Riordan, su kuria po metų susituokė. Santuoka truko iki 2002 m.

2003 m. vedė pianistę Diana Krall, kuri 2006 m. pagimdė dvynius sūnus.

### Vegetarizmas
Atlikėjas atsisakė mėsos, peržiūrėjęs 1981 m. dokumentiką „The Animals Film“. Tai įkvėpė sukurti ir dainą „Pills and Soap“. 2013 m. kartu su Paul McCartney suvienijo jėgas, kad padėtų garsinti „Linda McCartney Foods“ vegetariško maisto liniją.

## Diskografija

### Studijiniai albumai
* *[[My Aim Is True]]* (1977)
* *[[This Year's Model]]* (1978)
* *[[Armed Forces]]* (1979)
* *Get Happy!!* (1980)
* *Trust* (1981)
* *Almost Blue* (1981)
* *Imperial Bedroom* (1982)
* *Punch the Clock* (1983)
* *Goodbye Cruel World* (1984)
* *King of America* (1986)
* *Blood & Chocolate* (1986)
* *Spike* (1989)
* *Mighty Like a Rose* (1991)
* *Brutal Youth* (1994)
* *Kojak Variety* (1995)
* *All This Useless Beauty* (1996)
* *When I Was Cruel* (2002)
* *North* (2003)
* *Il Sogno* (2004)
* *The Delivery Man* (2004)
* *Momofuku* (2008)
* *Secret, Profane & Sugarcane* (2009)
* *National Ransom* (2010)
* *Look Now* (2018)
* *Hey Clockface* (2020)
* *The Boy Named If* (2022)

### Bendri albumai

* *The Courier* (1988) (su U2, Hothouse Flowers ir kt.)
* *G.B.H.* (1991) (su Richard Harvey)
* *The Juliet Letters* (1993) (su Brodsky Quartet)
* *Jake's Progress* (1995) (su Richard Harvey)
* *Deep Dead Blue* (1995) (su Bill Frisell)
* *Painted from Memory* (1998) (su Burt Bacharach)
* *For the Stars* (2001) (su Anne Sofie von Otter)
* *Piano Jazz* (2005) (su Marian McPartland)
* *My Flame Burns Blue* (2006) (su Metropol Orkest)
* *The River in Reverse* (2006) (su Allen Toussaint)
* *Wise Up Ghost* (2013) (su The Roots)
* *Lost on the River* (2014) (su The New Basement Tapes)
* *The Resurrection Of Rust* (2022) (su Rusty)

## Nuorodos

* Oficiali svetainė.
* .
* Allmusic profilio puslapis.
* Elvis Costello dedikuota internetinė enciklopedija .

## Šaltiniai